Farmi Suomi

Farmi Suomi on keväällä 2020 uudelleen alkanut suomalainen tositelevisiosarja, jota esitetään tv-kanava Nelosella. Ohjelma perustuu ruotsalaiseen Farmen -formaattiin.

Ohjelman uudessa formaatissa seurataan kahdentoista julkisuudesta tutun henkilön selvitymistä vanhanaikaisella maatilalla 30 päivän ajan. Osallistujat saavat tehtäviä pehtorilta, joka antaa tehtävät torpparille. Torppariksi valitaan yksi ohjelman osallistujista, joka saa johtaa maatilan töitä. Jokaisessa jaksossa yksi osallistujista joutuu lähtemään pois ja hän saa päättää uuden torpparin. Kilpailun voittaja saa 30 000 euroa.

Uudistetun formaatin ensimmäisellä kaudella olivat mukana Amin Asikainen, Sara Chafak, Jari Isometsä, Katja Kätkä, Juha Mieto, Riina-Maija Palander, Jaakko Parkkali, Noora Räty, Anu Saagim, Niko Saarinen, Seksikäs-Suklaa ja Alina Voronkova. Juontajana ohjelmassa toimi Juuso Mäkilähde. Ohjelman ensimmäinen kausi kuvattiin Pieksämäellä elokuussa 2019. Ensimmäisen kauden voitti Noora Räty.

Toisella kaudella mukana olivat Janne Ahonen, Uniikki, Sanna Ukkola, Minttu Kaulanen, Mikael Jungner, Noora Toivo, PastoriPike, Pia Nykänen, Sauli Koskinen, Timo Lavikainen, Anni Harjunpää, Tuuli ja Timo Jutila. Myös Maisa Torpan oli tarkoitus olla mukana kaudella, mutta hän jättäytyi pois ohjelmasta terveyssyistä. Ohjelma kuvattiin Pieksämäellä elo-syyskuussa 2020 (finaali 8.9.2020) ja esitettiin Nelosella keväällä 2021. Uutena juontajana kaudella toimi Ellen Jokikunnas. Toisen kauden voitti Timo Lavikainen.

Kolmannella kaudella mukana olivat Akseli Herlevi, Henny Harjusola, Kristian Heiskari, Cristal Snow, Gogi Mavromichalis, Kelly Kalonji, Juhana Helmenkalastaja, Maiju Voutilainen, Tauski Peltonen, Sani Aartela, Teemu Packalén, Taina Ojaniemi, Pauliina Laitinen, Atte Kaleva, Sanna Mämmi ja Raija Pelli. Kolmannen kauden juontajana toimi Susanna Laine. Kolmas kausi kuvattiin Pieksämäellä, ja se esitettiin Nelosella keväällä 2022. Kolmannen kauden voitti Teemu Packalén.

Neljännellä kaudella mukana olivat Meri Aalto, Janne Ahonen, Antonio Flores, Henny Harjusola, Sampo Kaulanen, Teemu Laurell, Helena Lindgren, Jade Nyström, Mariko Pajalahti, Susanna Penttilä, Johanna Puhakka, Joona Puhakka, Essi Unkuri, Katri Utula ja Veltto Virtanen. Neljännen kauden juontajana toimi Susanna Laine. Kausi kuvattiin Pieksämäellä, ja se esitettiin Nelosella keväällä 2023. Neljännen kauden voitti Sampo Kaulanen.

Viidennellä kaudella mukana ovat Danny, Johanna Pakonen, Sami Jauhojärvi, Kirsikka Simberg, Enni Koistinen, Archie Cruz, Miina Äkkijyrkkä, Michael Ntima, Mona Bling, Veeti Kallio, Iida Vainio, Merja Kyllönen, Wallu Valpio, Linnea Vihonen, Daniel Lehtonen ja Sofia Zida. Juontajana toimii Susanna Laine. Kausi kuvataan Pieksämäellä, ja se esitetään Nelosella keväällä 2024.

Jaksot

Ensimmäinen tuotantokausi

1 Keskikatsojamäärä esityspäivänä

Toinen tuotantokausi 

1 Keskikatsojamäärä esityspäivänä
2 Timo Jutila saapui Farmille kesken kauden.

Kolmas tuotantokausi 

1 Keskikatsojamäärä esityspäivänä

Neljäs tuotantokausi

1 Keskikatsojamäärä esityspäivänä

2 Henny Harjusola ja Janne Ahonen saapuivat Farmille kesken kauden.

Lähteet 

2020-luvun suomalaiset tositelevisiosarjat
Nelosen televisio-ohjelmat